મુંબઈ- મુંબઈના રહેણાંક વિસ્તાર ઘાટકોપરના સર્વોદય નગરમાં આજે બપોરે એક ચાર્ટર્ડ પ્લેન ક્રેશ થયું હતું. આ દુર્ઘટનામાં પાંચ લોકોના મોત થયાની પ્રાથમિક માહિતી મળી છે. મૃતકોમાં પ્લેનનો પાયલટ, ત્રણ પેસેન્જર અને એક ત્યાંથી પસાર થઈ રહેલા નાગરિકનો પણ સમાવેશ થાય છે. આ વિમાન મુંબઈના ઘાટકોપરના સર્વોદય નગરમાં ક્રેશ થયું છે. ઘટનાની જાણ થતાં ફાયર બ્રિગેડની ગાડીઓએ દુર્ઘટના સ્થળે પહોંચી રાહત અને બચાવ કામગીરી શરુ કરી દીધી છે. મળતી માહિતી મુજબ આ વિમાન આજે બપોરે 1:15 કલાકે ક્રેશ થયું હતું. આ એરક્રાફ્ટનું મોડેલ VT-UPZ, કિંગ એર C90 છે.